04/07/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
Modificación da concesión de augas de clave A15.18027 solicitada pola Comunidade de Usuarios de Augas Raxide-Empalme

AUGAS DE GALICIA SERVIZO TERRITORIAL DA ZONA HIDROGRÁFICA DE GALICIA-CENTRO ANUNCIO Expediente: DH. A15.18027 A Presidencia de Augas de Galicia, por Resolución do 05/06/2007, outorgóuselle á Comunidade de Usuarios de Augas de Raxide-Empalme a concesión dun caudal de auga de 1.829 m 3 /ano para usos domésticos. Trala execución das obras detectáronse variacións do executado respecto do concedido, iniciándose un expediente de modificación da concesión. Finalmente, a Comunidade de Usuarios representada polo seu presidente Antonio Otero Pampín, achegou un proxecto no que se definen as obras executadas e para as que solicita autorización. As modificacións respecto da concesión de augas outorgada para as que se solicita autorización son o desistimento de coller auga dun dos puntos de captación outorgados inicialmente (pto de coordenadas X:545.473 Y:4.773.436) e cambios no trazado das tubaxes respecto do proxecto inicial e cambios no número de comuneiros. A descrición do aproveitamento incorporando estas modificacións é a seguinte: SOLICITANTE: Comunidade de Usuarios de Augas de Raxide-Empalme CAUDAL MEDIO EQUIVALENTE: 0,058 l/s CAUDAL MÁXIMO ANUAL: 1.829 m³ DESTINO: uso doméstico ORIXE: manancial na parcela 411 do polígono 805 do catastro do concello de Ordes. Coord. UTM (Huso 29 ETRS89): X:545.415 Y:4.773.465 LUGAR: Monte Quintáns PARROQUIA: Mercurín (San Cristovo) CONCELLO: Ordes (A Coruña) A instalación recolle a auga dun manancial nas coordenadas ETRS89 X:545.415 Y:4.773.465, mediante unha arqueta de captación soterrada na parcela 411 do polígono 805 do catastro do concello de Ordes. No lugar de captación se instalou unha saída de desaugue de xeito que as a auga non aproveitada pola comunidade descorre polo seu curso natural. A auga condúcese mediante unha tubaxe plástica de 75 mm de diámetro a través de diversas parcelas da zona e pistas de concentración en dirección Sur. Nun punto alto do percorrido, no entorno das coordenadas X: 545.536 Y: 4.773.693, a tubaxe se coloca enriba dun poste e se encontra instalada unha chave de paso. Dende aquí a tubaxe vai un pequeno tramo en dirección Este para a continuación voltar á dirección principal Sur. Nun punto baixo próximo ao rego de Cestaños hai instalado un desaugue. Tamén hai instalado dun tramo non soterrado de 12 m con tubaxe metálica e un purgador de aire. Despois a tubaxe cruza baixo a estrada AC-413 a través dunha taxea protexida mediante outra tubaxe de polipropileno. O contador xeral con chave de corte, está situado na parcela n.º 187 do polígono 906. Despois, xa no entorno do Empalme a tubaxe ramifícase con diferentes diámetros para dar servizo os usuarios. Nesta zona vólvese a cruzar a estrada AC-413 esta vez mediante un tubo de polipropileno de 400 mm reforzado con formigón. Ademais tamén se cruza a estrada DP-5903, esta vez mediante un topo estando a tubaxe encapsulada mediante unha tubaxe de polipropileno de 160 mm. O presente anuncio ten por obxecto abrir a regulamentaria información pública que prescribe o artigo 144.3 do Regulamento do dominio público hidráulico para xeral coñecemento, por un prazo de vinte (20) días naturais, a partir do seguinte ao da data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ordes ou nas oficinas deste servizo, situadas na rúa Tomiño, 16-baixo, 15781 Santiago de Compostela, onde se poderá consultar o expediente. Santiago de Compostela, 22 de xuño de 2016. O xefe do Servizo Territorial Ángel Gómez Rey